recursal/SuperWikiNEXT-32B huggingface dataset:
**Europa plurium seu duarum velocitatum** (etiam "Europa geometriae variabilis" seu "Europa nuclearis" vocata) est conceptio ut diversae Unionis Europaeae partes diversimode, diversis gradibus secundum statum politicum ipsius nationis integrentur. Enimvero, Europa multarum velocitatum est nuper ipsa rerum condicio, cum solum civitatum sociarum quaedam pars eurozonam et zonam Schengenianam constituant. Sicut alia integrationis distinctae genera, conceptio ipsa latiorem et profundiorem Unionis integrationem praeter repugnantiam politicam conservare studet.

Conceptio eiusque actualitas
----------------------------

Conceptio ipsa tum in discursum politicam ingressa est, cum Unio Europaea, bello frigido exacto, Orientem versus augeri coepisset, quaestioque orta est, quomodo Unionis extensio cum eius immersione congrueret. hoc est, quemadmodum impediatur, ne imminens augendi processus "unionem inter homines indies propinquiorem" temperet, velut foedus anno 1957 ictum describit. Anno 1994, etiamnum tempore EU12, Wolfgang Schäuble et Karl Lamers documentum in lucem protulit, in quo de Europa continentali tractarunt. Quae idea praesagiebat hanc continentalem Europam effectum quendam centripetam habiturum esse, quae magnetis more reliquam Europam attrahet. Huius ideae prodromus fuit consilium excogitatum a duobus consiliariis Helimuti Kohl, quod Iulii anno 1989 in lucem ediderunt. Mertes et Prill Europam circulorum concentricorum appellavit, circa nucleum quendam foederalem constituta, quae ex sex civitatibus vetustissimis, inter se simillimis constat. Anno 1994, hanc pristinam conceptionem revocabant.

Conceptio Europae plurium velocitatum reviviscebant quidam, propter coepta quae sequentur:

* eurozona, cum viginti civitatibus sociis et duabus in ERM II Omnes civitates sociae, Dania excepta, pacti sunt, ut foederi adsciscerent, sed nuperrime nemo consilium habet ita faciendi.
* zona Schengeniana, cum 27 civitatibus, 23 membris Unionis Europaeae et quattuor mebris quae Unioni non consociabant. Excludit autem quattuor Unionis membra, omnes, quibus obligatum est, ut adiungantur in posteritate, Hibernia excepta.
* alia incepta ad nonnullas civitates restricta (European Defence Initiative, Prüm Convention)

Notae
-----

1. ↑  Marcin Zaborowski: Germany and EU Enlargement: From Rapprochement to "Reaproachment"? In: Helene Sjursen (Ed.), *Enlargement in perspective*, ARENA Report February 2005, p. 46.
2. ↑  Michael Mertes / Norbert J. Prill: Der verhängnisvolle Irrtum eines Entweder-Oder. Eine Vision für Europa, Frankfurter Allgemeine Zeitung 19 July 1989.
3. ↑  Michael Mertes / Norbert J. Prill: Es wächst zusammen, was zusammengehören will. "Maastricht Zwei" muss die Europäische Union flexibel machen, Frankfurter Allgemeine Zeitung 9 December 1994, p. 11.
*Beastie Boys*, notus grex musicus in actu recitationis rapianae.
**Recitatio rapiana**, **musica rapiana**, vel **musica rappistica** (ex Anglico *rap*, quod Latine circiter *blaterare* sonat), est genus musicum. Acroamata rapiantia celeriter loquuntur, verba modo quasi poetico quasi lyrico rhythmice integrantes. Qui musicam rapianam conficit rapianus (Anglice *rapper*) vocatur; unde verba recentiora Latina *rapio, rapianus, rapicus*, etc. Inter rapianos notissimos late habentur Eminem, Kanye West, Jay-Z, 50 Cent, Sir Mix-a-Lot, Snoop Dogg, 2Pac, The Notorious B.I.G. Kendrick Lamar, PSY, Sean T, Vipera, et greges Beastie Boys (inter cuius musicos Adam Yauch fuit), Public Enemy, Run-DMC, N.W.A. Bushido, et *Cypress Hill*.

Qui carmina stylo rappiano Latine componunt aut composuerunt
------------------------------------------------------------

* Anna Andresian
* ISTA
* Wilbaius Keniensis
* Nathan Oglesby
* Phife Dawg

Nexus externi
-------------

* Imago cantoris Latine rapiandi, cuius gregi est nomen *Ista,* apud *Der Spiegel Online,* 8 Augusti 2008 **(Theodisce)**
* scopocinematium auditorio-visificum a musico quodam (Nathan(āēli) Oglesby factum **(Latina)**

Notae
-----

1. ↑  Ebbe Vilborg. *Norstedts svensk-latinska ordbok*. Editio secunda anni 2009.
2. ↑  "Rapianus" est adiectivum in Ephemeridi adhibitum.
3. ↑  Berard, *Vita Nostra* (anni 2010 editio), vol. 1, p. 88:  

Thōmās: Quid dē mūsicā *Rap*?
Iūsucēs: Em, plērumque nec multum mihi placet mūsica rappistica, praeter forsan paucōs cantūs. Mihi placent genera classicum et vibrivolvēns et iassiācum necnōn et ars mūsica Iaponica trālāticia.
Wikidata Carolus Fourier
Res apud Vicidata repertae:Carolus Fourier: imagoCarolus Fourier: imagoCarolus Fourier: subscriptioCarolus Fourier: subscriptio
*Nativitas*: 7 Aprilis 1772; Vesuntio  
*Obitus*: 10 Octobris 1837; Lutetia  
*Patria*: Francia  
*Nomen nativum*: François Marie Charles Fourier
**Officium**

*Munus*: oeconomus, sociologus, philosophus, scriptor  

**Familia**

*Coniunx*: no value  

**Memoria**

*Sepultura*: Montmartre Cemetery  

 -2 *Latinitas huius rei dubia est. Corrige si potes. Vide {{latinitas}}.*

**Carolus Fourier** (natus die 7 Aprilis 1722 Vesontione et mortuus die 10 Octobris 1837) fuit philosophus et vir oeconomiae peritus cuius doctrina inter socialisticas utopias numeratur. Primus homo fuit qui verbo *feminismo* uteretur.

Inter eius inventa maxime notum est magnum aedificium "phalanstère" ab eo dictum (e vocabulo Graeco phalanx) in quo multae familiae simul vivebant et homines recte? vivere et laborem sine dolore per corporatione sine proprietate mediorum productionis et tempus laboris minitur,? et voluptas individualis in societatem humanam admittere potest. Quod Herbertus Marcuse in opere bene aestimavit. Etiam Fridericus Engels, Andreas Breton, et Walter Benjamin rationes Fourrieranas bene aestimaverunt.

Notae
-----

1. ↑  *Le nouveax monde amoureux*, scriptus anno 1816, publicatus posthume saeculo XX.
2. ↑  Herbertus Marcuse, *Eros and Civilization.*

Bibliographia
-------------

* "La gastrosophie selon Charles Fourrier" in *Les Cahiers de la gastronomie* n° 12 (2012?)

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |

* De Carolo Fourier
* De operis Caroli Fourrier
---

**Animalia** — Arthropoda

Subphylum : Crustacea   
Classis : Malacostraca   
Ordo : Isopoda   
Subordo : Cymothoida   
Familia : Cirolanidae   
Genus : *Eurydice*   
Species : ***E. pulchra***   
*Eurydice pulchra*   
Leach, 1815  
Synonyma
*Slabberina agata* Van Beneden, 1861  

*Slabberina agilis* G. O. Sars  

*Slabberina gracilis* Bovallius

***Eurydice pulchra*** est species crustaceorum ordinis Isopodorum, in Oceano Atlantico endemica. Distributio geographica a Norvegia ad Atlantico Maroci litus extenditur, sed a Mari Nostro abest. Zonam interaestualem in oris arenosis habitat. Magnos habet oculos antennasque longas. Color est a fumeo ad badium maculis nigris (quarum quaeque macula est chromatophora) in omnibus superficiebus corporis. Mares usque ad 8 mm crescunt, cum feminae ad 6.5 mm attingunt.

Notae
-----

1. ↑  "*Eurydice pulchra*". apud *Integrated Taxonomic Information System*
2. 1 2  Kluijver & Ingalsuo 2009.
3. ↑  Budd 2007.
4. ↑  Hayward et Ryland 1995.

Bibliographia
-------------

* Budd, G. C. 2007. *Eurydice pulchra*, speckled sea louse. *Marine Life Information Network: Biology and Sensitivity Key Information Sub-Programme.* Marine Biological Association of the United Kingdom.
* Hayward, P. J. et John Stanley Ryland. 1995. *Handbook of the Marine Fauna of North-West Europe.* Oxoniae: Oxford University Press. ISBN 0-19-854055-8.
* Kluijver, M. J. de, et S. S. Ingalsuo. 2009. *Eurydice pulchra.* *Macrobenthos of the North Sea: Crustacea.* Amstelodami: Universiteit van Amsterdam.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Eurydicen pulchram*** spectant. |
Carolus Franciscus Daubigny.
**Carolus Franciscus Daubigny** (natus Lutetiae die 15 Februarii 1817; ibidem mortuus est die 19 Februarii 1878) fuit pictor Francicus.

Vita
----

A patre instructus, qui parvula sigilla sive imagunculas exarabat, et a Paulo Delaroche in artibus alitus iam ab anno 1838 in expositionibus cum plagis modo classico depictis adfuerat. Annis 1850 ineuntibus genus pingendi proprium et plausus publicus ad summum culmen venerunt.

Ei intentio fuit ut natura non fucosa quam authenticissime redderetur poeticis quibuscumque neglectis. Ei perpetrato cum industria semper artificia de rebus non insignibus et minus conspicuis confecit, ut facilius veritas artis purissima attingi posset. Tamen animus in pictura non deerat. Saepe autem opera nimis schematica conficiebantur, quae primo viso nihil nisi generalem impressionem monstrarent. 

Opera eius magna fuerunt *Cataracta in valle Opteroz* (1853), *Ver in Burgundia* (1857), *Vindemia in Burgundia* (1863), *Orae Esiae* (1859), *Lunae ortus* et *Molendina Dordraci*. Multi artifices eius genus pingendi imitabantur.

Librum »Voyage en bâteau« cum rasionibus XV et praefatione Francisci Henriet anno 1862 Lutetiae edidit. Filius eius Carolus Petrus Daubigny quoque plagas pinxit.

Pinacotheca
-----------

* Confluentia Sequanae et IsaraeConfluentia Sequanae et Isarae
* Barca supra IsaramBarca supra Isaram

Bibliographia
-------------

* Madeleine Fidell-Beaufort, Janine Bailly-Herzberg; *La Vie et l'œuvre de Daubigny*, Lutetiae, Éditions Geoffroy-Dechaume, 1975.
* Robert Hellebranth: *Charles-François Daubigny*, 1817-1878, Morges, Éditions Matute, 1976.
* Étienne Moreau-Nélaton: *Daubigny raconté par lui-même*, Lutetiae, Éditions Henri Laurens, 1925.
* Robert J. Wickenden: *Charles-François Daubigny: peintre et graveur* (e lingua Anglica conversus liber), Plestin-les-Grèves 1990

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Carolum Franciscum Daubigny** spectant. |

* www.kronberger-maler.de – De Carolo-Francisco Daubigny
* www.artcyclopedia.com – De Carolo-Francisco Daubigny
* *Flumen apud Valmondois* (1865)
Wikidata Rechtsupweg
Res apud Vicidata repertae:Rechtsupweg: insigneRechtsupweg: insigne
*Civitas*: Germania  
*Locus*: 53°31′46″N 7°19′36″E  
*Numerus incolarum*: 2 123  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Aurich, Brookmerland  

**Geographia**

*Superficies*: 5.13 chiliometrum quadratum  

**Tabula aut despectus**

Rechtsupweg: situsRechtsupweg: situs
Ecclesia in Rechtsupweg
**Rechtsupweg** est commune circuli Aurich in Frisia Orientali Saxonia Inferiore situm. Cum aliis parvis communibus ad Brookmerland commune generale se coniunxit.

Historia
--------

Rechtsupweg anno 1769 colonia paludis conditum est. Primo ad annum 1806 ad Borussiam, tum ab anno 1806 regio ad Nederlandiam et annis 1810 ad 1813 ad Primum Imperium Francicum pertinuit. Ab anno 1815 Rechtsupweg Regno Hannoverano traditum est, quae post annum 1866 iterum pars Borussiae fuit. Ab anno 1885 Rechtsupweg pars novi Circuli Norden factum est. Ab anno 1946 ad Saxoniam Inferiorem pertinet. Anno 1969 Rechtsupweg ad commune generale Brookmerland accessit, ut administratio melior fieret. Anno 1977 Rechtsupweg circulo Norden dissoluto ad circulum Aurich transiit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Rechtsupweg** spectant. |

* Pagina interretialis communis generalis Brookmerland de Rechtsupweg
Interior pars conclavis in tabulato tredecimo aedificii Berlaymont Bruxellis siti, ubi curatores Commissionis Europaeae conveniunt.
**Eurodicautom** fuit priscum terminologiae repositorium datorum Commissionis Europaeae, anno 1975 creatum, primum usui interpretum et aliorum operariorum commissionis dicatum. Ante 1980, electronice consultari intra commisionem potuit. Cum communitas cresceret, amplificatum est a sex ad septem, tum novem, et ad ultimum undecim linguas (et Latina, nomina taxinomica praebens). Publicae interfacies utentis deinde additae sunt, ut homines privati ad terminologiam in campis activitatis Unionis Europaeae libere penetrare possent. Scholastici Universitatis Condatis Redonum UFR2, LEA, et pars interpretationis technicae et terminologiae res in repositorio datorum exstantes assidue retractabant et in nonnullis linguis creabant. Anno autem 2007, Terminologia Interactiva pro Europa in loco Eurodicautom substituta est.

Notae
-----

1. ↑  Ut videtur verbum compositum ex *Euro-* > *Europa* + *-dic-* > *dictum* + *-autom* > *automaticus.*

Nexus externi
-------------

* Repositorium Datorum Terminologiae Europaeum, iate.europa.eu
***Historia Mulierum Philosopharum*** est opus Aegidii Menagii, grammatici et historici francici, quod edidit anno 1690. Quod opus Annae Dacier, philologae et interpreti dedicavit.

Quid sit opus
-------------

Menagius librum ut addendum *vitis Philosophorum* Laertii doxographi composuit. Sic *Historia mulierum Philosophorum* ut cyclopedia est mulierum graecarum romanarumque quae philosophiam coluerunt.

Insunt 65 vitae quae ut cuiusque persuasionis fuerunt colleguntur: ita sunt vitae philosopharum platonicarum, academicarum, dialecticarum, Cyrenaicarum, Megaricarum, cynicarum,Peripateticarum, Epicurearum, Stoicarum, Pythagoricarum, necnon illarum quae, ut Aspasia vel Julia Domna, nulla castra foverunt.

Claudius Tarrène, qui editionis modernae francicae praefationem composuit, ait versionis hodiernae gratia ab iniusta oblivione vindicari et Menagium ipsum et philosophas antiquas.

Aegidius Menagius fontes antiquas quibus usus est enumerat, id est in quibus operibus Philochorus, Apollonius, Didymus Chalcenterus Ciceroque de mulieribus philosophis tractaverunt. Affirmat etiam "tam magnu*m* es*se* feminarum quæ scripsere numeru*m* ut de earum solis nominibus ingens volumen conscribi posset".

Regina Petra, quae litteras docet, libro Menagii usa est ut scriberet librum anno 1997 editum, cui titulus francicus *Les Femmes philosophes de l'Antiquité gréco-romaine* (De mulieribus philisophis Antiquitatis classicae).

Bibliographia
-------------

* Gilles Ménage (interpr. Manuella Vaney, praef. Claude Tarrène), Lutetiae, Arléa, coll. « Poche-Retour aux grands textes », 2006 (1a ed. 2003), 108 p. (ISBN 9782869597198).
* Geneviève Guilpain, « Comment les femmes entrent-elles dans la culture philosophique ? » ("Quomodo mulieres ad philosphiam introducuntur"), www.cndp.fr, 2012.
* Régine Pietra, *Les Femmes philosophes de l'Antiquité gréco-romaine*, ("De mulieribus philosophis antiquitatis classicae") Lutetiae, L'Harmattan, 1997, 112 p. (ISBN 2738452426).
* Ménage, Gilles, Geschichte der Philosophinnen, textus latinus et versio germanica Christianis Kaiser et Sandrae Plastina Ricklin, impensis Felix Meiner, Philosophische Bibliothek 716. 2019. ISBN 978-3-7873-3526-8
Ulixes et Eurylochus (ad sinistram), crater pictum circum annum. 380 a.C.n. Nummotheca (Lutetia)
In mythologiae Graeca, **Eurylochus** (Graece Εὐρύλοχος) est Ulixis comes in tempore Belli Troiani necnon Ulixis sororis maritus. Dum nautae ad Circes insulam adveniunt, Eurylochus dimidium virorum ducit, Ulixes autem alterum dimidium. Dum hic prope navem expectat, ille comites in porcos transformari primus videt.

Paulo post, in cantu XII, Sirenes Ulixes comitesque allicere conantur. Eurylochus cum Perimede Ulixen ad navis malum colligat ut is temptatricum cantum tuto audire possit.

Eurylochus occiditur prope Solis insulam (hodierno tempore Sicilia) ubi pascuntur Solis boves. Quorum aliquot necat, quo Solis deus irascitur. Navis cum proficiscitur ab Iove ad Solem ulciscendum fulminatur. Ulixes e naufragio solus superest.

Fons
----

* Ulysse et l'odyssée. Homère et Martine Laffon. Le livre de poche jeunesse chant X .

Bibliographia
-------------

* Pauline Debienne (édition critique), *Ulysse dans l'île de Circé ou Euryloche foudroyé* par Claude Boyer, mémoire de master 1, Paris-Sorbonne, 2007 Formula:Lire en ligne.
**Eurybarus** (Grace Εὐρύβαρος, Εὐρύβατος, Εὐρυβάτης) in mythologia Graeca est heros, Euphemi filius progeniesque Axii, dei fluviatilis.

Fabula
------

Eurybarus, iuvenis fortissimus, afflatu divino a Kouretis? ambulabat cum in Alcyoneum incideret, iuvenem perpulchrum, qui a Delphis ad speluncam Sybaris dracaenae in Cirphide? monte ducebatur ut ibi immolaretur ad Delphicos ab eius minis liberandos. Eum autem prima specie amare incipiens, finemque talis casus rogans, Eurybarus mox intellexit eum nec defendere nec ut misere periret sinere poterat. Diadema ergo ab eius capite abscidit, sibi imposuit, et iussit ut se ipsum pro eo traderetur. Cum primum speluncam intravit, Sybarim e cubile traxit atque a rupibus deiecit. Capite radices montis iciente, drakaina evanescuit. E saxo tum exortus est fons, quem incolae Sybarim appellant.

Bibliographia
-------------

* Antoninus Liberalis. *Metamorphoses,* 8.

Nexus externi
-------------

* Propositum Theoi: Sybaris, Eurybaros, Alkyoneus.
Wikidata Iris Eberl
Res apud Vicidata repertae:
*Nativitas*: 21 Iulii 1958; Schrobenhausen  
*Patria*: Germania  

**Officium**

*Officium*: legatus Dietae Foederalis Germaniae  
*Munus*: politicus  

**Consociatio**

*Factio*: Christiana Socialis Unio in Bavaria  

**Iris Eberl** (nata die 21 Iulii 1958 in Schrobenhausen Bavariae) magistra atque rerum politicarum perita Germanica factionis CSU est.

Munus
-----

Eberl annis 1978 - 1985 apud Universitatem Ludovico-Maximilianeam Monacensem mathematicae et oeconomia studebat atque magistra scholarum facta est. Ab anno 1989 in Aichach apud gymnasium discipulos instituit.

Cursus honorum
--------------

Anno 1977 sodalis Unionis Iuvenilis facta est atque 1979 etiam ad CSU factionem accessit. Anno 2013 candidata factionis CSU ad Dietam Foederalem Germaniae erat neque autem electa est. Sed cum Petrus Gauweiler collega die 31 Martii 2015 se a Dieta Foederali recessit, Eberl die 10 Aprilis suffecta est.

Familia
-------

Eberl marito nupsit atque duos liberos habet.

Nexus externi
-------------

* Biographia apud situm interretialem Dietae Foederalis Germaniae

Notae
-----

1. ↑  Augsburger Allgemeine die 23 Septembris 2013
2. ↑  Süddeutsche Zeitung die 31 Martii 2015
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Europa Universalis IV videolusus, qui partes priores seriei Europae Universalis sequitur, generis strategematum magnorum et fictus a Paradox Development Studio conditusque a Paradox Interactive est. Ludus est missus die 13 mensis Augusti anno 2013. Ludus strategematum quo in lusu lusores civitatem quae inter medias aetates tardas ac aevum modernum (annos 1444 ad 1821) exstat regnare possunt est. Etiam facultates commercium, administrationem, adstutiam, colonialismum, bellumque gerendi habent.

Lusio
-----

Lusus creatus est ut initia historica casusque temporibus rectis cadentes habeat. Charta lusui picta ut civitates in provincias sint divisae est. Provincia omnis ad salutem detrimentumve civitatis pertinet, quod provinciae copias atque fontes rebellionum dant. Lusori civitatem per rem militarem, adstutiam, ac oeconomicam ducere oportet. Lusor mutationes cum copiarum auxilio abstractarum (exempli gratia gravitas, stabilitas, ducati, manus hominum, ius monarcharum, traditio rerum publicarum, devotio theocratiarum, unitas turbarum, et vis monarcharum sunt) facit.

Productio
---------

Consilium ludum altrum faciendi captum est post adventum DLC finalis ludi Europae Universalis III mense Decembri anni 2010 pCn.

Notae
-----

1. ↑  "Paradox Development Studio". Retrieved 16 August 2012.
2. ↑  "Official Press Release". Retrieved 16 August 2012.
3. ↑  Haas, Pete (10 August 2012). "Grand Strategy Game Europa Universalis 4 Coming In 2013". Retrieved 10 August 2012.
4. ↑  "Europa Universalis IV - Paradox Store".
5. ↑  "How Paradox's Crusader Kings II to Europa Universalis IV save converter will work". PC Gamer. Retrieved 10 August 2013.
6. ↑  "Europa Universalis IV - Development Diary #0 - Our Vision". *Paradox Interactive Forums*. 31 August 2012
Wikidata Irving Ioannes Good
Res apud Vicidata repertae:
*Nativitas*: 9 Decembris 1916; Londinium  
*Obitus*: 5 Aprilis 2009; Radford  
*Patria*: Britanniarum Regnum  
*Nomen nativum*: Isidore Jacob Gudak
**Officium**

*Munus*: mathematicus, cryptographer, computer scientist, philosophus, statistician, professor, artificial intelligence researcher  
*Patronus*: Bletchley Park, Praesidium Communicationis Gubernativum, Virginia Tech, Universitas Mancuniensis, Admiralty Research Laboratory, Institute for Defense Analyses, Trinity College, Oxford
**Memoria**

*Laurae*: Smith's Prize, Computer Pioneer Award, Fellow of the American Statistical Association, Fellow of the Institute of Mathematical Statistics  
*Sepultura*: Sunset Cemetery  

**Irving Ioannes Good,** saepe **I. J. Good** (9 Decembris 1916–5 Aprilis 2009), fuit mathematicus Britannicus, qui operam cryptographiae apud Bletchley Park dedit.

Londinii natus est, parentibus Iudaeis. Mathematicam apud Collegium Iesu Cantabrigiae legit, et gradum anno 1938 recepit. Investigationibus sub G. H. Hardy et Abraham Bezikovič facta et doctoratu ablato, ad Bletchley Park anno 1941 remigravit. Bello gesto, professor apud Universitatem Mancuniensem meruit, breviter socius Collegii Trinitatis apud Oxonienses, sed mox professor Instituti Polytechnici Virginiani.

Anno 1965, Good significatione vocis Singularitatis Technologicae similem proposuit notionem quae disserit multa de intelligentia superhumana:

> Definiatur machina ultraintellegens "machina quae omnes agitationes mentis ullius hominis quoquomodo callidi longe excedere potest." Quia designatio machinarum est una ex his agitationibus mentis, machina ultraintellegens machinas etiam meliores designare posset; facile fuerit ergo "diruptio intellegentiae," et intellegentia hominis procul relinqueretur. Ergo prima machina ultraintellegens est ultimum inventum quod homini umquam facere necesse est.
> 
> 

In commentario anni 1988 in *Statistical Science* edito, Good interfaciem inter philosophiam scientiae et statisticos disserit.

Nexus interni
-------------

* Transhumanismus

Notae
-----

1. ↑  Vulgo communiter *Jack Good,* sed nomine nativo *Isadore Jacob Gudak.*
2. ↑  Anglice: "Let an ultraintelligent machine be defined as a machine that can far surpass all the intellectual activities of any man however clever. Since the design of machines is one of these intellectual activities, an ultraintelligent machine could design even better machines; there would then unquestionably be an 'intelligence explosion,' and the intelligence of man would be left far behind. Thus the first ultraintelligent machine is the last invention that man need ever make."
3. ↑  I. J. Good, "Speculations Concerning the First Ultraintelligent Machine" (HTML), *Advances in Computers* 6 (1965).

Bibliographia
-------------

* "Passings," *Los Angeles Times,* 13 Aprilis 2009
* "Professor Jack Good: mathematician and wartime codebreaker," *The Times,* 16 Aprilis 2009

Nexus externi
-------------

* Pagina de Good apud Virginia Tech.
* Biographia apud Virginia Tech, praecipue de positione Good in historia computatrali
Wikidata Torsten Albig
Res apud Vicidata repertae:Torsten Albig: imagoTorsten Albig: imago
*Nativitas*: 25 Maii 1963; Brema  
*Patria*: Germania  

**Officium**

*Officium*: lord mayor, Member of the Landtag of Schleswig-Holstein, Minister-President of Schleswig-Holstein  
*Munus*: politicus, iuris peritus  
*Patronus*: Dresdner Bank
**Consociatio**

*Factio*: Factio socialis democratica Germaniae  

**Torsten Albig** (natus 25 Maii 1963 Bremae) vir publicus Germanicus et sodalis factionis SPD est.

Iuventus et munus
-----------------

Albig anno 1982 scholam finivit et testimonium maturitatis accepit. Deinde Biliveldae primo historiae atque rebus socialibus studebat, sed ab anno 1984 iurisprudentiae studebat. Ab anno in administratione vectigalium Slesvici et Holsatiae atque legatione huius terrae Berolini operam dedit. Annis 1998 - 2001 curator cum diurnariis Administri Foederalis Aerarii Publici Ioannis Eichel erat. Annis 2001 et 2002 eodem munere apud domum argentariam fungebatur. Deinde Kieliae consiliarius urbis et administrator aerarii factus est. Annis 2006 - 2009 curator cum diurnariis Petri Steinbrück administri foederalis aerarii publici fuit.

Cursus honorum
--------------

Albig ab anno 1982 sodalis SPD est. A die 17 Iunii 2009 magister civium superior Kieliae est. Anno 2012 candidatus factionis suae praesidis ministrorum Slesvici et Holsatiae erat et electione die 6 Maii habita una cum factionibus Viridum et SSW foedus regnandi signare cupit. Die 29 Maii magister civium Kiliae se recessit et die 12 Iunii praeses ministrorum Slesvici et Holsatiae electus est. Suffragium 7 Maii 2017 perdidit neque certum erat, an praeses ministrorum maneat. Tum die 27 Iunii 2017 Daniel Günther (CDU) eius successor electus est. Foedus regnandi nunc est factionum CDU, FDP et Viridum.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Torsten Albig** spectant. |

* personalis (lingua Theodisca)[*nexus deficit*]

Notae
-----

1. ↑  Stuttgarter Nachrichten die 7 Maii 2012
2. ↑  Kieler Nachrichten die 29 Maii 2012
3. ↑  FAZ,net die 12 Iunii 2012
4. ↑  zeit.de die 9 Maii 2017
5. ↑  ndr.de die 27 Iunii 2017[*nexus deficit*]

Praesides Ministrorum Slesvici et Holsatiae

|  |  |
| --- | --- |
|  | Insigne Slesvici et HolsatiaeInsigne Slesvici et Holsatiae |
| Theodorus Steltzer (CDU) |Hermannus Lüdemann (SPD) |Bruno Diekmann (SPD) |Gualterius Bartram (CDU) |Fridericus-Gulielmus Lübke (CDU) |Kai-Uwe de Hassel (CDU) |Helimutus Lemke (CDU) |Gerhardus Stoltenberg (CDU) |Uwe Barschel (CDU) |Henning Schwarz (CDU) |Björn Engholm (SPD) |Heida Simonis (SPD) |Petrus Haraldus Carstensen (CDU)  |Torsten Albig (SPD)  |Daniel Günther (CDU) |
|  |
Wikidata Irfaan Ali
Res apud Vicidata repertae:Irfaan Ali: imagoIrfaan Ali: imago
*Nativitas*: 25 Aprilis 1980; Leonora  

**Officium**

*Officium*: President of Guyana  
*Munus*: civil servant, politicus  

**Consociatio**

*Factio*: People's Progressive Party  

**Irfaan Ali**, plenius *Mohamed Irfaan Ali* (Leonorae in oppido die 25 Aprilis 1980 natus) est politicus Guianae.

Filius praeceptorum, partim in insula Leguan atque partim Georgiopoli educatus est ubi collegium Sancti Stanislai frequentavit. Alumnus est universitatis Indiarum Occidentalium ubi architecturae urbanae studuit. Apud Argentariam Evolutionis Caribicam(en) regimenque Guianense de constructione urbana operam dedit. Ab anno 2005 legatus est parlamento Guianensi; post annum 2009 minister habitationis et minister periegesis functus est. Comitiis anni 2020 officium praesidis petivit, bono successu, atque die 2 Augusti 2020 inauguratus est.

Notae
-----

1. ↑  "Dr. Ali sworn in President, Brigadier Mark Phillips appointed Prime Minister" (2 Augusti 2020) apud regimen Guianense

Nexus externi
-------------

|  |  |
| --- | --- |
|  | **Lexica biographica:**  • Black Past |

Praesides Guianae

|  |  |
| --- | --- |
|  |  |
| Arthurus Chung 1970 • Forbes Burnham 1980 • Desmond Hoyte 1985 • Cheddi Jagan 1992 • Samuel Hinds 1997 • Ioaneta Jagan 1997 • Bharrat Jagdeo 1999 • Donaldus Ramotar 2011 • David Granger 2015 • Irfaan Ali 2020
*Opus geopoliticum • Duces civitatum Americanarum hodiernarum**Capsae cognatae:* Primi ministri Guianae • Ministri rerum externarum Guianenses |
|  |
Wikidata Torquay
Res apud Vicidata repertae:
*Civitas*: Britanniarum Regnum  
*Locus*: 50°27′45″N 3°31′41″W  
*Zona horaria*: UTC  

**Gestio**

*Procuratio superior*: Torbay  

**Torquay** oppidum in meridionale parte Angliae situm est. Regio etiam Riviera Anglica ob caelum salubre appellatur. Una cum vicis vulgo Brixham et Paignton appellatis burgum vulgo Torbay appellatum constituit. Ad sinum vulgo Torbay appellatum iacet.

Ecclesia S. Salvatoris paroeciae Tor Mohun a Ioanne Swete anno 1793 delineata. Qua paroecia hodie intra limites Torquay comprehensa, eadem ecclesia, S. Andrea dedicata, ad sectam Graecam Orthodoxam pertinet
In Torquay in vico Cockington initium est callis Iohannis Musgrave memorialis.

Notae
-----

1. ↑  Vb. adiect. "Torquayensis", cf. nomina biologica e.g. *Spiroloculina torquayensis*

Bibliographia
-------------

Despectus in Torquay, viam litoralem *Torbay Road* currumque electricum monstrans, anno fere 1908 lucis ope pictus
Titulus cauponae in suburbio vulgo Babbacombe axiomate VIRTUTE EXCERPTAE inscriptus
* "Torquay" in Samuel Lewis, ed. *A Topographical Dictionary of England* (7a ed. 1848. ~)
* "Tor Mohun[*nexus deficit*]" in Daniel Lysons, Samuel Lysons, *Devonshire: a general and parochial history of the county* (*Magna Britannia*. 1822. ~)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Torquay** spectant. |


|  |  |
| --- | --- |
|  | **Situs geographici et historici:** *Locus*: 50°27′45″N 3°31′41″W • *GeoNames* • *Vision of Britain* |
Wikidata Mahometus ibn Nāyif
Res apud Vicidata repertae:Mahometus ibn Nāyif: imagoMahometus ibn Nāyif: imago
*Nativitas*: 30 Augusti 1958; Iedda  
*Patria*: Arabia Saudita  

**Officium**

*Officium*: deputy crown prince, Crown Prince of Saudi Arabia  
*Munus*: politicus, administer  

**Consociatio**

*Religio*: secta Sunnitica
**Familia**

*Genitores*: Nayef bin Abdul-Aziz Al Saud;   
*Familia*: House of Saud
**Memoria**

*Laurae*: Grand Officer of the Legion of Honour, Order of King Abdulaziz al Saud, Order of the Republic  

**Insignia heraldica**

Mahometus ibn Nāyif: insigneMahometus ibn Nāyif: insigne
**Mahometus ibn Nāyif ibn ʿAbd al-ʿAzīz Āl Saʿūd**, litteris Arabicis محمد بن نايف بن عبد العزيز آل سعود (Geddae die 30 Augusti 1959 natus) est nobilis et politicus Arabiae Sauditae. 

Filius est Nāyif ibn ʿAbd al-ʿAzīz familiae regnantis Saʿūd. Collegium Lewis et Clark Portlandiae in Oregonia frequentavit sed sine lauris abscedit. Iuxta tabularium inquisitionum foederale Civitatum Foederatarum ab anno 1985 usque in 1988, iuxta ministerium vigilum metropolitanum Londiniense ab 1992 usque in 1994 studia securitatis contra tromocratiam secutus est. In patriam reditus minister adiutorius a securitate anno 1999, minister vicarius a rebus internis anno 2004, minister principalis a rebus internis die 5 Novembris 2012 factus est. Insuper die 29 Aprilis 2015 princeps coronatus i.e. regno heres nominatus est a rege Salmān. 

Rex nihilominus filium suum Mahometum ibn Salmān praeferens, iam ministrum a munitione merentem, ad dignitatem principis coronati die 21 Iunii 2017 elevavit, Mahometo ibn Nāyif ab officiis omnibus eodem die deiecto.

Bibliographia
-------------

Ioannes Kerry Riadi die 6 Maii 2015 cum Mahometo ibn Nāyif colloquens, cuius successor futurus Mahometus ibn Salmān ad fundum videtur
* "Saudi King’s Son Plotted Effort to Oust His Rival" in *New York Times* (18 Iulii 2017)
* "Saudi Arabia's royal shuffle - All decrees in full" (21 Iunii 2017) apud *Al Jazeera*

Ministri rerum internarum Arabiae Sauditae

|  |  |
| --- | --- |
|  |  |
| ʿAbd Allāh ibn Fayṣal 1951 • Fayṣal ibn ʿAbd al-ʿAzīz 1959 • Musāʿid ibn ʿAbd al-Raḥmān 1960 • ʿAbd al-Muḥsin ibn ʿAbd al-ʿAzīz 1960 • Fayṣal ibn Turkī al-ʾAwwal ibn ʿAbd al-ʿAzīz 1961 • Fahd ibn ʿAbd al-ʿAzīz 1962 • Nāyif ibn ʿAbd al-ʿAzīz 1975 • Ahmed ibn ʿAbd al-ʿAzīz 2012 • Mahometus ibn Nāyif 2012 • ʿAbd al-ʿAzīz ibn Saʿūd 2017
*Opus geopoliticum**Capsae cognatae:* Reges Arabiae Sauditae |
|  |
Wikidata Maikop
Res apud Vicidata repertae:Maikop: insigneMaikop: insigne
*Civitas*: Russia  
*Locus*: 44°36′0″N 40°5′0″E  
*Numerus incolarum*: 139 084  
*Zona horaria*: UTC+3  
Situs interretialis  
*Nomen officiale*: Мыекъуапэ
**Gestio**

*Procuratio superior*: Maykop Urban Okrug  

**Geographia**

*Superficies*: 308 chiliometrum quadratum  

Meschita cathedralis in Maikop
**Maikop** (Russice *Майкоп*, Adygeice *Мыекъуапэ, Myek'uape*) est urbs in Russia. Adygeiae caput est. Incolas 140 539 habuit anno 2019.

Historia
--------

Anno 1835 castra militaria hoc loco primum constructa sunt. Anno 1857 arx aedificata est, quae anno 1870 in numero urbium inclusa est et caput circuli regionis Cubanicae facta. Ab anno 1936 regionis autonomae Adygeicae caput est. Anno 1942 tempore Belli orbis terrarum secundi a Germanis Maikop captum est et anno 1943 liberatum.

Notae
-----

1. ↑  "...in abruptis prope Maikop..." (*Acta horti botanici Academiae scientiarum*... Petropoli, 1892, p. 17); "Caucasus, circa Maikop..." (Candollea, vol. 27-2, 1972, p. 250).
2. ↑  Scilicet Latine *Vallis Pumilarum*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 44°36′0″N 40°5′0″E • *OpenStreetMap* • *GeoNames* • Store norske Lexikon • Treccani • Большая российская энциклопедия • Encyclopædia Britannica |

* Maikop in *Vicicommuniis*
* Situs proprius **(Russice)**
Wikidata Curtis Nova (Sequana et Sanctus Dionysius)
Res apud Vicidata repertae:Curtis Nova (Sequana et Sanctus Dionysius): insigneCurtis Nova (Sequana et Sanctus Dionysius): insigne
*Civitas*: Francia  
*Locus*: 48°55′53″N 2°23′45″E  
*Numerus incolarum*: 46 828  
*Zona horaria*: UTC+1, UTC+2  
Situs interretialis  
*Nomen officiale*: La Courneuve
**Gestio**

*Praefectus*: Gilles Poux  
*Procuratio superior*: Seine, Sequana et Fanum Dionysii, arrondissement of Saint-Denis, Seine-Saint-Denis  

**Geographia**

*Superficies*: 7.52 chiliometrum quadratum  
*Territoria finitima*: Pantin, Bobigny, Derentiacum, Burgellum, Duniacum, Stains, Sanctus Dionysius, Albertivillare  

**Coniunctiones urbium**

*Urbes gemellae*: Yako, Vitulatium, Epuries, Ocotal  

**Tabula aut despectus**

Curtis Nova (Sequana et Sanctus Dionysius): situsCurtis Nova (Sequana et Sanctus Dionysius): situs
Curia municipalis.
Communis tabula.
**Curtis Nova**, sive **Curia Nova** (Francogallice *La Courneuve*), est urbs et commune Francicum 46 951 incolarum praefecturae Sequanae et Sancti Dionysii in Insula Franciae sita.

Toponymia
---------

Locus palustris millenarius ante Christum fuit. Plebs igitur in villa rustica habitabat. Saeculo XII, Sugerius abbas S. Dionysii habebat ibi mansionem abbatiae edificatam, et induxit in alteram partem incolarum cum domibus circa hanc mansionem sitam. Hac secunda unda novorum vicanorum, sic appellata est *curia nova* seu *curtis nova*.

### Alia nomina

*Curia nova* (anno 1223); *Curtis nova* (saeculo XIII); *La Courtneufve* (anno 1333); *Court Neuve* (anno 1374).

Notae
-----

1. 1 2  Situs interretialis praefecturae Sequanae et Sancti Dionysii proprius.
2. ↑  "La Courneuve: *Curia Nova*": (p. 457 apud *Google Books*)
3. ↑  Secundum censum anno 2020 factum.
4. ↑  Olivia Kouassi, *Seine-Saint-Denis. Pourquoi La Courneuve porte-elle ce nom* ex situ actu.fr, Die 11 Decembri 2022.

Nexus interni
-------------

* Index communium praefecturae Sequanae et Sancti Dionysii

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Curtem Novam** spectant. |

* 

|  |  |
| --- | --- |
|  | **Situs geographici et historici:** *Locus*: 48°55′53″N 2°23′45″E • *OpenStreetMap* • *GeoNames* • "93027" apud *INSEE* |

* De hoc communi apud cassini.ehess.fr.
* Huius communis situs interretialis.
**Curtius Sier** (natus 21 Aprilis 1955 in Dudweiler) est professor philologiae antiquitatis in universitate Lipsiensi docens.

Vita
----

Inter annos 1974–80 et philosophiae classicae dictae et Germanisticae, philosophiae necnon Indogermanisticae in universitate Saraviae et Turicensi studebat. Deinde inter annos 1981–87 promotione laureatus famulus academicus erat. Anno 1996 professuram ordinariam universitatis Lipsiensis meruit. Ex anno 2000 sodalis academiae scientiarum ac litterarum Moguntiacae est, cuius praesidium in rebus philologicis anno 2004 adeptus est. Ex anno 2002 congegrationis *Corpus Medicorum Graecorum/Latinorum* nominati pars factus est.

Praecipue indagationi philosophiae antiquae, comoediarum, poesiae Hellenisticae necnon doctrinae antiquae litterarum operam dat.

Opera excerpta
--------------

* *Die lyrischen Partien der Choephoren des Aischylos. Text, Übersetzung, Kommentar*. Stuttgart 1988
* *Die Rede der Diotima. Untersuchungen zum platonischen Symposion*. Stuttgardiae/Lipsiae 1997
Vallis Ferganica in photographemate spatiali
**Vallis Ferganica** (Uzbecice Фарғона водийси/Farg‘ona vodiysi, Chirgisice Фергана өрөөнү, Tadiciane Водии Фарғона) est depressio inter iuga systematum Tian Schan et Pamir, nunc in partem Uzbecicam (maximam), Chirgisicam et Tadicicam divisa. Area vallis circa 22 milia chm2 est. 

Montes vallem circumcingentes altitudinem usque ad 6 milia chm habent. Iaxartes flumen cum confluviis numerosis per vallem fluit et vitae agriculturaeque condicia optima dat (quae in ceteris regionibus Asiae Mediae, siccas et desertas vel montuosas, peiora sunt aut absunt). Spissitudo incolarum in valle Ferganica maxima Asiae Mediae est. Sericultura ab antiquitate hic floret. 

Alexandria Eschate urbs antiqua hic sita erat.

*Punica granatum* in valle Ferganica

Notae
-----

1. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Ферганская долина*. Cf. binomen *Parus major ferghanensis*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 40°54′3″N 71°45′28″E • *GeoNames* • Большая российская энциклопедия • Encyclopædia Britannica |
Wikidata Curtius Bürger
Res apud Vicidata repertae:Curtius Bürger: imagoCurtius Bürger: imago
*Nativitas*: 27 Augusti 1894; Carolsruha  
*Obitus*: 28 Iulii 1951; Suerinum  
*Patria*: Res publica Democratica Germanica  

**Officium**

*Officium*: member of the Volkskammer  
*Munus*: politicus  

**Consociatio**

*Factio*: Factio Socialistica Unita Germaniae, Factio Communistica Germanica, Factio socialis democratica Germaniae  

**Curtius** (Germanice *Kurt*) **Bürger** (natus die 27 Augusti 1894 Carolsruhae, mortuus die 28 Iulii 1951 Suerini) rerum politicarum peritus Germanicus factionis SED erat.

Vita privata
------------

Annis ab 1908 ad 1911 tirocinium fabris fecit et deinde hoc munere operam dedit. Anno 1914 miles ad primum bellum mundanum conscriptus est. Ad annum 1917 militavit, cum graviter sauciaretur.

Vir politicus
-------------

Anno 1916 ad factionem SPD accessit, anno 1919 cum aliis factionem Communisticam in Bavaria condidit. Anno 1919 ut seditiosus damnatus est et ad annum 1923 in carcere inclusus est. Et sequentibus annis saepe incarceratus est. Cum Nazistae anno 1933 rerum potiti sunt, Bürger in Unionem Sovieticam emigravit. Annis ab 1936 ad 1938 Bello civili Hispanici interfuit. Postquam Moscoviam revertus est, hic magister linguarum et inter secundum bellum mundanum ab anno 1941 captivorum Germanicorum operam dedit. Anno 1945 in Germaniam rediit. Ibi cum aliis SPD et KPD factiones ad novam factionem SED coniungere nitebatur et anno 1949 legatus ad Cameram Popularem Germaniae orientalis electus est. Fuit praeterea inter rectores huius factionis et a die 19 Iulii 1951 praeses ministrorum Megapolis-Pomeraniae Citerioris successor Gulielmi Höcker nominatus est, sed iam die 28 Iulii eiusdem anni mortuus est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Curtium Bürger** spectant. |

Praesides Ministrorum Megalopolis vel Megapolis et Pomeraniae Citerioris

MegalopolisMegalopolis
Megapolis annis 1934 - 1952

Ioannes Egon Engell (NSDAP) |
Fridericus Scharf (NSDAP) |
Gulielmus Höcker (SPD -> SED) |
Curtius Bürger (SED) |
Bernhardus Quandt (SED)

  

Insigne Megapolis et Pomeraniae CiteriorisInsigne Megapolis et Pomeraniae Citerioris
Megapolis et Pomerania Citerior ab anno 1990:

Alfredus Gomolka (CDU) |
Bernhardus Seite (CDU) |
Haraldus Ringstorff (SPD) |
Ervinus Sellering (SPD) |
Manuela Schwesig (SPD)
liber annalis Commissionis Centralis Statisticae: specimen rerum culturalium, 3/1859: ex anno 1873 Ficker mandatis statisticis praefuit
**Adolphus** vulgo *Adolf* **Ficker** (natus die 13 Iunii 1816 Olomucii, mortuus die 12 Martii 1880 Vindobonae) statisticus et magister Austriacus fuit.

Vita
----

Ficker annis inter 1840 et 1853 magister fuit in gymnasio Labacensi, in Schola Superiore Olomucii et in gymnasio Czernihoviae. Anno 1853 atuem secretarius ministerialis creatus est in Centro Statistico Dispensatorio in Austriae capite. Cui ex anno 1864 praefuit. Anno 1870 Ficker in Ministerio Educationis horariis gymnasiorum tam classicorum quam realium praestare coepit. Anno 1873 autem praeses Commissionis Statisticae Centralis declaratus est.

Anno 1875 periodicum »Statistische Monatsschrift« condidit quod postea curatura erat supra citata commissio centralis in statisticis.

Opera selecta
-------------

* »Darstellung der Landwirtschaft und Montanindustrie der Bukowina« (Vindobonae 1854)
* »Die Bevölkerung der österreichischen Monarchie« (Gotha 1860)
* »Die Bevölkerung Böhmens« (Vindobonae 1864)
* »Völkerstämme der österreichisch-ungarischen Monarchie« (Vindobonae 1869)
* »Geschichte, Organisation und Statistik des österreichischen Unterrichtswesens« (Vindobonae 1871, duobus in tomis)
* »Jahresberichte des Unterrichtsministeriums für 1870–1872« (Vindobonae 1871–73)

Bibliographia
-------------

* Schwab, *Adolf Ficker*, Vindobonae 1880
Regiones Germaniae, quae anno 1923 a victoribus Belli Orbis Terrarum I occupatae fuerunt
**Administerium Imperii Regionum Occupatarum** Germaniaee anno 1923 conditum est.

Historia
--------

Bello Orbis Terrarum I finito victores Britannia, Belgica Franciaque anno 1919 e Foedere Versaliis sancito partes Germaniae, quae ad ripam laevam Rheni sitae sunt, occupaverunt. Anno 1923, cum Germania et Francia de tributis iurgarent atque Francia etiam partes Regionis Ruranae occupavissent, novum administerium constitutum est, quod pagos occupatos administrabat. Anno 1930, postquam alligati has regiones reliquerunt, administerium dissolutum est.

Administri
----------

* Ioannes Fuchs (Centrum) 1923
* Antonius Höfle (Centrum) 1923 - 1925
* Iosephus Frenken (Centrum) 1925
* Ioannes Luther (nullius factionis) 1925-1926
* Ioannes Bell (Centrum) 1926-1927
* Gulielmus Marx (Centrum) 1927-1928
* Theodorus de Guérard (Centrum) 1928-1929
* Carolus Severing (SPD) 1929
* Carolus Iosephus Wirth (Centrum) 1929-1930
* Gottfriedus Treviranus (KVP) 1930
Turris Curtis Randelanae
**Curtis Randelana** (Francice *Courrendlin*, Theodisce *Rennendorf*, vulgo lingua Liberis Comitatus *Coérrendlïn*) est commune valle Birsae in pago helvetico Iurae situm.

Geographia
----------

Curtis Randelana ad septentrionem urbem Delemontem et versus meridiem clusam vici Choindez et montes nominis *Montchaibeux* attingit. In loco Choindez saeculo 19 magna ferraria societatis Von Roll condita est.

Historia
--------

Medio aevo Curtis pars dominii abbatiae Monasterii Grandisvallensis erat in territorio episcopi Basilienis sita. Anno 1815 pago Bernae et 1979 pago Iurae data est.

Pons autoviae apud vicum Choindez

Vectura
-------

Aetate Romanorum via ab Aventico per civitatem Basileensem trans vallem Birsae duxit.
Hodie ferrivia, via et autovia (A16 *Via Transiurana*) in angusto valle constructi sunt.

Bibliographia
-------------

* Stéphane Tendon: *Des Romands et des Alémaniques à la frontière des langues: Les cas de Von Roll à Choindez (JU) et de Ciba-Geigy à Marly (FR)*, Curte Randelana 2004.

Nexus externi
-------------

* Situs publicus urbis Curits Randelanae.
* Commentatioin *Lexico historico Helvetiae*: Theodisce, Francogallice, Italice

Notae
-----

1. ↑
2. ↑  Jean-Claude Rebetez: La donation de 999 et l'histoire médiévale de l'ancien Evêché de Bâle, Purrentrum 2002
3. ↑  Situs publicus Autoviae trans Iuram montem.
Wikidata Adolphus Glaßbrenner
Res apud Vicidata repertae:Adolphus Glaßbrenner: imagoAdolphus Glaßbrenner: imago
*Nativitas*: 27 Martii 1810; Berolinum  
*Obitus*: 25 Septembris 1876; Berolinum  
*Patria*: Regnum Borussiae  

**Officium**

*Munus*: diurnarius, scriptor, poëta  

**Georgius Adolphus** vulgo *Georg Adolf* **Glaßbrenner** (natus Berolini die 27 Martii 1810; mortuus ibidem die 25 Septembris 1876) fuit Germanicus satirarum ac salsorum scriptor. Motui Germaniae Iuvenis favit.

Vita
----

Quamquam munere negotiatoris fungebatur, litteris praesertim vacabat. Insuper anno 1831 commentarios moderabatur quibus titulus *Don Quijote*; ii mox liberalitatis nimiae reprimendae causa interdicti sunt. Tunc sibi pseudonymum *Adolf Brennglas* sumens, seriem nugarum *Berlin wie es ist und trinkt* (Berolini/Lipsiae 1832–50, cum multis editionibus) de vita quotidiana Berolinensium cum sale mixtarum pepigit. Genus satiricum ex censurae oculis facilius elabi potuisse videtur. Similia en: *Leben und Treiben der seinen Welt* (Lipsiae 1834) et *Berliner Volksleben* (Lipsiae 1848–51).

Cum anno 1835 menses septem Vindobonae mansisset, opus *Bilder und Träume aus Wien* (Lipsiae 1836) edidit; cuius interdictionem viri publici ilico festinaverunt. Anno 1840 Adelam Peroni actricem in matrimonium duxit, quam anno 1841 Neustrelitz in urbem Megapolitanam comitatus est. Ibi exaravit *Verbotene Lieder* (Turici 1843; editio altera ecce *Lieder eines norddeutschen Poeten*; editio tertia maxime aucta ecce *Gedichte von Adolf G.*, Berolini 1851) necnon epos comicum malignumque »Neuer Reineke Fuchs« (Lipsiae 1846).

Cum annus 1848 rebus novis flagravit, Adolphus dux factionis democraticae in Megalopoli et Strelicia se gessit. Inde anno 1850 territorium ei relinquendum fuit, qui Hamburgum confugit. Anno 1858 autem reditus Berolinensis fieri fas erat, ubi folia *Berliner Montagszeitung* curabat, regebat, disponebat.

Scripta alia et gravitudo
-------------------------

Scriptor de anima Berolinensi philosophans (tabula commemorativa Berolini, in domo Gendarmenmarkt 4.
Inter posteriora excellebant e.g. haec: *Komischer Volkskalender* (1845–67), *Xenien der Gegenwart* (una cum Daniele Sanders, Hammoniae 1850), comoedia brevis politica-aristophanica *Kaspar der Mensch* (Hammoniae 1850), *Komische Tausendundeine Nacht* (Brunsvici 1852), epos comicum *Die verkehrte Welt* (Berolini 1857). Aetate provectior etiam res adulescentibus dicatas concinnavit, e quibus maioris momenti opera *Lachende Kinder*, *Sprechende Tiere* et *Insel Marzipan.*

Vis poetica pura elucet apud *Kaspar der Mensch* et *Neuer Reineke Fuchs* (fortasse omnium Glaßbrennerianorum optimum opus). Aemulatores patrem nugarum nasutarum Berolinensium, qui nuncupabatur, imitari non cessaverunt. Mimos sat vulgares Berolinenses autem multo post frequenter orituros Glaßbrenner ipse sine dubio minimi aestimavisset.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Adolphum Glaßbrenner** spectant. |

* Pretiosa apud DDB
* Vicifontis scaturigines
* Opera apud Zeno
* Opera apud Projekt-Gutenberg
**Adolphus** (Theod. *Adolf*) **Ehlers** (natus die 21 Februarii 1898 Bremae, mortuus die 20 Maii 1978 eodem loco) vir publicus Theodiscus et sodalis primo KPD, deinde SPD fuit.

Iuventus et munus
-----------------

Pater eius opifex fuit, Adolphus cum multis fratribus educabatur. Annis 1912 - 1915 tirocinium adiutoris commercii fecit. Deinde in taberna vestium operam dedit. Annis 1916 - 1918 Bello Orbis Terrarum I miles conscriptus interfuit atque saepe sauciatus est. Bello finito primo opere vacans erat, deinde ab anno 1919 in navaliis laboravit. Ad usque annum 1923 ibi praeses consilii opificum fuit. Ab anno 1931 iterum opere vacand erat.

Vita publica
------------

Anno 1921 ad factionem KPD accessit et anno 1923 legatus ad Civitatem Bremensem (i.e. parlamentum) electus est. Anno 1924 e factione exclusus est, quod a consiliis factionis dissentiret. Sed anno 1926 iterum in KPD acceptus est. Anno 1927 non iam candidatus legati Civitatis erat et anno 1930 iterum exclusus est. Anno 1932 ad Factionem Socialisticam Opificum Germaniae transiit. Ab anno 1933, cum Nazistae Germaniae rerum potiti essent, Ehlers clam resistebat. Ab anno 1938 iterum in navaliis Bremensibus laboravit. Bello Orbis Terrarum II finito Ehlers primo ad Communisticam factionem rediit, sed anno 1946 ad SPD transiit. Annis 1945 - 1948 senator Bremensis salutis publicae fuit. Anno 1948 legatus ad Consilium Parlamentaricum Bonnam missus est, quod novam constitutionem Germaniae componeret. Annis 1948 - 1960 senator rerum internarum et postea vicarius magistri civium Gulielmi Kaisen erat.

Nexus externi
-------------

* Biographia apud paginam "parlamentarischerrat.de" (lingua Theodisca)